Aporɔporɔ

**Apoprɔporɔ a borɔfo kasa mu, yɛfrɛ no Athlete's foot**, na ɛba ayarehwɛ mu nso a yɛfrɛ no  ***tinea pedis no***  yɛ honam ani yadeɛ a ɛnyɛ na koraa. Mmoawa nketenkete bi a yɛmfa yɛn ani nhunu wɔn a abɔdeɛ mu nyansapɛfoɔ frɛ wɔn fungi na wɔde aporoporɔ ba. Baabi a aporɔporɔ taa yɛ pa ara ne nnansoa no ntam anaa yɛn nansoa no ase. Sɛ obi nya bi a,  beaeɛ a ɛwɔ no, sɛ ebia, ne nanntam hɔ keka no pa ara. Ɛhɔ tumi hyehye no, na afei nso ɛhɔ taa yɛ kɔkɔɔ. Bio, ebinom wɔ hɔ a wɔnya aporɔporɔ a baabi a  ɛwɔ no bobolɔ mponmpongya.  Nyɛ nipa nan ntam nko ara na aporɔporɔ yɛ. Ɛtumi nso yɛ ɛnan no fa baabiara. Mmom, ɛyɛ a ɛyɛ yɛn nan ntam no na dɔɔso. Baabi foforɔ nso a ɛtaa yɛ hɔ pa ara ne ɛnan no ase, baabi a ɛhɔ nyɛ den no. Saa yadeɛ yi ara nso tumi yɛ yɛn nsa ntam ne yɛn mmɔwerɛ mu. Ɛyɛ nyarewa a wɔato wɔn din sɛ  *tinea no mu baako*.
## Nsɛnkyerɛnne

Aporɔporɔ gu ahodoɔ nnan. Yɛwɔ deɛ ayɛ ne ho sɛ koankorɔ(chronic interdigital),  yɛwɔ deɛ yɛfrɛ no plantar anaa moccasin foot , yɛwɔ deɛ yɛfrɛ no acute ulcerative, ɛna afei, vesiculobullous."Interdigital" no yɛ ɛkwan a ɛda yɛn nansoɔ de rekɔ yɛn nan ase no."Plantar" nso yɛ yɛn nan ase no fa a no fa baabi. Saa beaeɛ yi nyinaa aprɔprɔ tumi yɛ hɔ. Sɛ yɛka sɛ Maceration a, yɛrepɛ akyerɛ tebea bi a obi wɔ mu a, na kyerɛ sɛ ne honam no fa baabi ayɛ mmerɛ a nsuo mpo tumi firi hɔ ba. Sɛ mponmponya bobɔ obi a yei tumi si. 

Apoporɔporɔ ahodoɔ nnan yi mu deɛ ɛnyɛ na ne deɛ ɛyɛ honam a ɛwɔ yun nannsoa no ne yɛn nan ase ntam no. Mpɛn pii no, ɛyɛ a yei tae didi ara ba yɛn nannsoɔ no ntam. Anwanwasɛm baako nso no sɛ, nyɛ daa nyinaa na sɛ obi nya aporɔporɔ a ɛkeka no. Ahodoɔ nan a yɛaka yi nyinaa bɛtumi Akeka. Ɛbi wɔ hɔ nso a, ɛnkeka.

## Deɛ Ɛde Ba
Aporɔporɔ yɛ yareɛ mmoa dermatophytes a wɔma honam ani yadeɛ no mu bi na wɔde ba. Nhwehwɛmu ma.yɛhunu sɛ, saa mmaoawa nketenkete a wɔma aporɔporɔ yi yɛ anthropophilic. kyerɛ sɛ, wɔyɛ antɔborɔ a, wɔn deɛ nipaa honam ani ne beaeɛ a wɔdidi   

### Kwan A Ɛfa So  San
UK's National Health Service akyerɛ mu ama yɛahunu sɛ, aporɔporɔ yɛ nsanyadeɛ a, sɛ obi wɔ bi a ɛnyɛ den koraa sɛ ɛbɛnam ne so ama ɔfoforɔ nso anya bi. Sɛ obi wɔ bi na sɛ obi foforɔ honam baabi a mmoawa no bɛtumi atena kɔka deɛ ɔwɔ bi dada no a, ɔno nso tumi nya aporɔporɔ no bi. Nyɛ obi de ne ho kɔka obi a ɔwɔ bi nko ara a na ɔno nso tumi nya bi. Sɛ ɔde nipa a aporɔporɔ ayɛ no no adeɛ bi te sɛ ataadeɛ anaa mpaboa yɛ ne ho a, ɛnyɛ den koraa sɛ ɔno nso bɛtumi anya bi. .

### Risk factors
Ɛnyɛ den mma wɔn a wɔanya aporɔporɔ pɛn no sɛ wɔbɛsan nso anya bio. Afei, mpanimfoɔ nso taa nya sene mmɔfra. Ɛkwan korɔ no ara so no, mmarima tae nya sene mmaa. Mmom, sɛ babaso werɛmfoɔ AIDS mmoawa no bi wɔ obi mogya mu a nipa no nya aporɔporɔ .  Sɛ aporɔporɔ yi wɔ obi ho kyɛ a, ɛyɛ den sɛ wɔbɛtumi asa.

## Diagnosis

Sɛ deɛ ap yi ayɛ no no kɔhunu dɔkota a, ɛkwan baako so na wɔtaa fa fii no hwɛ sɛ ampa deɛ ayɛ no no yɛ aporɔporɔ a.  Ɛno ne sɛ wɔbɛhwehwɛ mu ahunu sɛ ɔyarefoɔ no akɔyɛ biribi a ɛtumi de aporɔporɔ ba a. aAfei, wɔbisa ɔyarefoɔ no sɛdeɛ ne hk yɛ no. Wɔhwɛ sɛ ebia baabi a ɛwɔ no abɔ mpompongya anaa ɛho keka no a. Wɔbisa wie a wɔfii honam no ani hwɛ sɛdeɛ ɛwɔ hɔ no yɛ aporɔporɔ a.

## Kwan A Wɔfa So Sa Aporɔporɔ
Wɔn a wɔnya aporɔporɔ no mu ɔha nkyekyɛmu aduasa de rekɔ aduan na wɔnya aporɔporɔ a ɛsan nso kɔ wɔ berɛ a wɔnyɛ aduro biara.  Yei wɔ hɔ deɛ, nanso ne papa mu ne sɛ obi nya aporɔporɔ a,  ɔde bɛkɔ ayaresabea akɔgye ayarehwɛ. Esiane sɛ, yɛbɛtumi de yɛn ho ato nnuro a wɔde ko aporɔporɔ no so asene sɛ yɛbɛtena hɔ de yɛn ani ato sɛ ɛno ankasa bɛkɔ. 

Ɛkwan foforɔ a wɔfa so sa ne sɛ wɔn  a wɔanya bi no bɛhohoro wɔn nan ho berɛ ano berɛ ano. Deɛ nti a yei nso tumi boa ma wɔko aporɔporɔ ne sɛ, honam no ani na mmoa no tae wɔ pa ara. Nti daa wɔhohoro a, nna nwɔtwe mmienu de rekɔ nna nnwɔtwe nsia ntam no, honam no fa a aporɔ no firi hɔ ma foforɔ yi ne ho. Sɛ obi di ne nan ho ni, na daa ɔhwɛ sɛ nsuo nni ne nan ho a ɛboa ma yɛsɔ aporɔporɔ ano,  sɛdeɛ yɛaka dada no. 

## Baabi a Menyaa Mmoa Firiiɛ